Instituto Cervantes

Mae Instituto Cervantes ("Sefydliad Cervantes") yn sefydliad dielw byd-eang a grëwyd gan lywodraeth Sbaen yn 1991.  Fe'i enwir ar ôl Miguel de Cervantes (1547-1616), awdur Don Quixote ac efallai'r ffigwr pwysicaf yn hanes llenyddiaeth Sbaeneg. Sefydliad Cervantes yw'r sefydliad mwyaf yn y byd sy'n gyfrifol am hyrwyddo astudio a dysgu iaith a diwylliant Sbaeneg. Mae'r sefydliad yn aelod o'r European Union National Institutes for Culture.

Ni cheir cangen o'r sefydliad yng Nghymru. Mae'r canghennau Prydeinig yn Llundain, Leeds a Manceinion.

Crynodeb
Mae'r sefydliad hwn wedi ehangu i 45 o wledydd gyda 88 o ganolfannau wedi'u neilltuo i ddiwylliant Sbaenaidd ac America Sbaenaidd ac iaith Sbaeneg. Creodd Erthygl 3 o Gyfraith 7/1991, ar 21 Mawrth 1991, yr Instituto Cervantes fel asiantaeth y llywodraeth. Mae'r gyfraith yn egluro mai nodau eithaf y Sefydliad yw hyrwyddo addysg, astudio a defnyddio Sbaeneg yn gyffredinol fel ail iaith; cefnogi'r dulliau a'r gweithgareddau a fyddai'n helpu'r broses o addysg Sbaeneg, a chyfrannu at hyrwyddo diwylliannau Sbaenaidd ac America Sbaenaidd ar draws gwledydd di-Sbaeneg.

Swyddogaethau
Swyddogaethau a gwasanaethau Sefydliad Cervantes yw:

 Cynllunio cyrsiau iaith Sbaeneg, gan gynnig dau fath o gwrs: cyffredinol ac arbennig.
 Cynnig arholiadau Diplomâu Sbaeneg fel Iaith Dramor (DELE) ar ran Gweinyddiaeth Addysg Sbaen. Mae hwn yn gymhwyster swyddogol sy'n ardystio lefelau cymhwysedd yn yr iaith Sbaeneg, a dyma'r unig dystysgrif ar gyfer siaradwyr Sbaeneg anfrodorol sy'n cael ei chydnabod yn swyddogol yn Sbaen. Rhennir y diplomâu yn chwe lefel, pob un yn cyfateb i lefel hyfedredd arbennig fel y disgrifir gan y Fframwaith Cyfeirio Ewropeaidd Cyffredin ar gyfer Ieithoedd: A1, A2, B1, B2, C1, C2.
 Gwella dulliau addysg Sbaeneg.
 Amgylchedd dysgu Sbaeneg ar-lein Ex) AVE (Aula Virtual de Español)
 Creu amgylchedd cymdeithasol, diwylliannol ac addysgol ym mhob canolfan
 Cynllun myfyriwr-ganolog, yn canolbwyntio ar y deialogau rhwng athro a myfyriwr ynghylch amcanion a chynnwys
 Mae'n cefnogi Sbaenwyr a "Hispaniaeth", sef yr astudiaeth o ddiwylliant Sbaen ac America Sbaenaidd.
 Noddi darlithoedd, cyflwyniadau llyfrau, cyngherddau, arddangosfeydd celf, Gŵyl Ffilm Sbaen a Gŵyl Fflamenco. Cefnogir gan sefydliadau a chymunedau eraill.
 Trefnu ac yn hyrwyddo'r rhaglen i ledaenu'r iaith Sbaeneg ledled y byd.
 Gweithio gyda radio a theledu cenedlaethol Sbaen i ddarparu cyrsiau iaith Sbaeneg.
 Cyhoeddiadau, llyfryddiaethau ar-lein, daliadau llyfrgell, cynnal cynadleddau mawr ar gyflwr yr iaith Sbaeneg.
 Mae'n gweinyddu'r arholiadau Gwybodaeth Gyfansoddiadol a Chymdeithasol o Sbaen (CCSE) ledled y byd, sy'n ofyniad cyfreithiol ar gyfer caffael cenedligrwydd Sbaenaidd.
 Mae'n sefydlu llyfrgelloedd a chanolfannau.
 Mae hefyd yn cyhoeddi'r Anuario del español i ddadansoddi ac adrodd ar sefyllfa a datblygiad yr iaith Sbaeneg mewn gwahanol leoedd.
 Mae'n cefnogi'r Centro Virtual Cervantes ar y rhyngrwyd ers 1997.

Diplomâu Iaith Sbaeneg
Y Diploma Iaith Sbaeneg, DELE, yw'r dystysgrif swyddogol gyda chydnabyddiaeth ryngwladol sy'n ardystio gwybodaeth o Sbaeneg fel iaith dramor. Fe'i cyhoeddir gan yr Instituto Cervantes ar ran Gweinyddiaeth Addysg Sbaen.

Cydnabyddiaeth
Yn 2005, ynghyd â'r Alliance française, y Società Dante Alighieri, y Cyngor Prydeinig, y Goethe-Institut, a'r Instituto Camões, dyfarnwyd Gwobr Tywysog Asturias i'r Instituto Cervantes am gyflawniadau eithriadol ym maes cyfathrebu a dyniaethau.

Lleoliadau byd-eang

Mae’r Instituto Cervantes wedi datblygu ei brosiect addysgol ar system o sefydliadau a chanolfannau lleol:

 Centros Cervantes (canolfannau llawn)
 Aulas Cervantes ("darlithfaoedd" llai)
 Rhwydwaith Centros Acreditados a Centros Asociados

Mae rhestr gynrychioliadol yn dilyn, ac mae'r rhestr ddiweddaraf a chyflawn i'w gweld yn www.cervantes.es.

Centros Cervantes
Affrica
 (Cairo, Alexandria)
 (Alger, Oran)
 (Casablanca, Fes, Rabat, Tangier, Tétouan, Marrakesh)
 (Tunis)
Yr Amerig
 (Rio de Janeiro, São Paulo, Brasília, Salvador, Belo Horizonte, Porto Alegre, Recife, Curitiba)
 (Albuquerque, Boston – Prifysgol Boston, Chicago, Los Angeles, Dinas Efrog Newydd, Seattle – Prifysgol Washington)
Asia
 (Beijing, Shanghai)
 (Delhi Newydd)
 (Tokyo)
 (Manila, Makati)
 (Seoul)
Ewrop
 (Vienna)
 (Brwsel)
 (Sofia)
 (Prag)
 (Bordeaux, Lyon, Paris, Toulouse)
 (Berlin, Bremen, Frankfurt am Main, Hamburg, Munich)
 (Athen) – agorwyd yr Institute Cervantes Institute gyntaf yn Anthen 1992; ym mis Mawrth 2010, agorodd y Breninines Sofía o Sbaen yr adeilad newydd.
 (Budapest)
 (Dublin) – 
 (Milan, Napoli, Palermo, Rhufain)
 (Utrecht)
 (Warsaw, Kraków)
 (Lisbon)
 (Bucharest)
 (Moscfa)
 (Beograd)
 (Stockholm)
 (Leeds, Llundain, Manceinion)
Dwyrain Canol
 (Nicosia)
 (Tel Aviv)
 (Amman)
 (Beirut, Kaslik, Tripoli)
 (Damascus)
 (Istanbul)
Oceania
 (Sydney 
Aulas Cervantes
Affrica
 (Annaba, Tlemcen)
 (Nador)
Asia
 (Hanoi)
 (Jakarta)
 (Kuala Lumpur)
Ewrop
 (Sofia)
 (Zagreb)
 (Bratislava)
 (Ljubljana)
Centros Acreditados

Asia

Centros Asociados
Ewrop
 (Corc) – see Coleg Prifysgol Corc, Adran Astudiaethau Hisbanig 

Sefydliadau hyrwyddo iaith a diwylliant ryngwladol eraill
Mae Instituto Cervantes yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua ) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol
 Organisation international de la Francophonie

Cyfeiriadau

Dolenni allanol

 Gwefan swyddogol
 InstitutoCervantesVideos sianel Youtube
 Cervantes Institute yn Encyclopædia Britannica
 Spanish and Empire
 Journals, A review of Centro Virtual Cervantes

Categori:Sbaeneg
Categori:Sefydliadau 1991
Categori:Sefydliadau rhyngwladol
Categori:Llenyddiaeth Sbaeneg